
Saulės Jungas. 
(Palyginimas parašytas Joergenseno,) 


Nemažai yra tokių žmonių, kurie kelia maištą 
prieš Dievą, atsisako į Jį tikėti, nebenori Jam betar- 
nauti. Kad geriau tai 'suprastumei, privesiu šitokį “ 
palyginimą: 

Dabar madoje yra revoliucija ir sumišimai. Nuo 
žmonių užsikrėtė ir žolės Nieko nebelaukdamos, ir 
jos nutarė pakelti didžią revoliuciją (sukilimą). Revo- 
liuciją skelbė apušė, kuri stovėjo rugių lauko viduryje. 

Apušė kalbėjo šitaip: „Seserys ir Broliai! Nuo 
neatmenamų laikų pasaulį valdo garbinga augmenija 
(žolės). Pasaulis priguli mums. Gyvuliai ir Žmonės 
priguli nuo musų. Pasakykite tik, kas išmaitina kar- 
vutę, kuri žmogui duoda pieno ir mėsos? Kuo mai- 
“ tinasi avys, kurios žmogų apdaro, o ką ėda arklys, 
kurs traukia žmogaus vežimą? Juos visus maitina 
žolės. Taippat ir paukščiai ir vabalai ieško sau mai- 
sto musų karalystėje. Tik viena tėra pasaulyje galy- 
bė, kuri mus laiko savo vergijoj. Ta galybė yra sau- 
lė. Ji mano esanti musų augščiausia valdytoja. Nuo 
jos neva priguli musų gyvybė ir mirtis. ' Toki nuo: 
monė tai vieni niekai. O“ nedėkingi žmonės tuos 
niekus kits kitam pasakoja, buk be saulės negalinti 
gyventi nei viena žolelė, nei vienas medelis, Neklau- 
sykite, seserys, tos kalbos yra neteisingos, tai tuščias 
senovės prasimanymas, į kurį betiki tik tamsųs neiš- 
manėliai. Aš apušė patyriau, jog nei saulės. šviesa, 
nei jos šiluma žolėms ir medžiams visai nerekalin- 
gos. Tegu susmenga tas saulės jungas, kurį mes 
nešėm per tiek metų! | kova su tiranais, šalin ver- 

gija! Gana tau, saule, ant musų viešpatauti! Tegy- 
vuoja laisvė ir garbinga žolių ir medžių viešpatija“ ! 
Taip apušei bešaukiant, užkimo jos balsas, o 
.  nesuskaitytos žolių minios tai karštai kalbai pritar- 
„damos, nuoširdžiai ratavo. Susikišusios viena su kita, 
jos šnibždėjo ir pasakojo kita kitai, kaip tai bus link- 
sma gyventi, nusikračius nuo saulės vergijos. 
Tuotarpu vėjas vėl dvelktelėjo ir apušė toliau 
prabilo: „Jei mes norime tą prakilnų sumanymą įvyk- 
dinti, turime su paniekinimu atmesti ir saulės šviesą 
ir jos šilumą.  Dėlto dieną, kada saulė šviečia, mes 
privalome suskliaudusios lapelius miegoti. Kada tas 
dienos tironas nusileis ir naktis savo tamsiais spar- 
nais apklos žemę, tada mes pabusime, tada išsklei- 
sime savo lapus ir žiedus, tada užmegsime užmazgas, 
tada išauginsime sėklas. O iš tų sėklų išaugs bejo- 
kios saulės šviesos ateinančioji laisvoji žolių ir me- 
džių karta.“ 
olės paklausė apušės ir nutarė nuo saulės jungo 
nusikratyti. Kaip nutarė, taip ir padarė. Žmonės ste- 
biasi ir atsistebėti negali. Kaip tik pateka saulė, visos 
žolės stovi kaip stuobriai, suskliaudusios savo lapus 
ir žiedus. Visas pievų ir miškų gražumas dingo. 
Bet tas žolių prieš saulę sukilimas pasibaigė labai 
liudnai. Ilgas 1ugio šiaudas be saulės šviesos ir šilumos 
susilpnėjo. Pakilo mažas vėjelis ir silpną rugį paguldė 
ant žemės. Ten bedribsodamas ir lytų nuolat mir- 
„komas, rugys supuvo. Kitos sukilusios žolės be 
saulės neužmezgė ir liko be sėklų. Žali lapeliai pa- 
gelto ir, saulės, vietoje žolių garbingąją karalystę pra- 
dėjo valdyti mirtis. Iš visų žolių visupirmu mirčiai 
pateko skelbusiu sukilimą prieš saulę apušė, 

Atspėk, skaitytojau, kas yra ta apušė, kuri kurs- 
tė žoles, kas tos žolės, kurios apušės paklausė, kas 
ta saulė, prieš kurią žolės sukilo, ir kas tos nelaimės, 
kurių jos, saulės viešpatavimą atmetusios, susilaukė, 

Ypač musų laikais pasirodo tai vienoje, tai ki- 
toje vietoje bedieviai, kurie jau tokiu, jau kitokiu budu 
kursto žmones sukilti prieš amžinosios Teisybės Saulę 
—tai yra Dievą. Savo kalbose, kningose ir savo laikraš- 
čiuose jie rūpinas paliuosuoti žmones nuo Dievo, 

Atsiranda tokių paikų žmonių, kurie tų kursty- 
mų klauso, ir tiki į kurstytojų žadėjimus, Tų kursty- 
tojų beklausydami jie pasiliuosuoja nuo Dievo įsta- 
tytojo tikėjimo, taippat kaip tos žolės nuo saulės 
šviesos ir šilumos. Bet kas atsitiko su tomis sukilusio- 
mis prieš saulę žolėmis, tas pats atsitinka ir su su- 
kilusiais prieš Dievą žmonėmis. 

Be tikėjimo pagalbos žmogaus valia silpnėja. 
Pakilus blogų pageidimų audroms, žmogus joms at- 
siturėti neįstengia ir krinta į blogą taippat, kaip tas 
rugys į purvyną. Be tikėjimo pagalbos jis nebegali iš 
to blogų darbų purvyno beatsikelti. Jis grimsta vis 
giliau į blogą, kol tame blogume begulėdamas visai 
nesupūna. Visokios dorybės be tikėjimo lyg žolių 1a- 
pai nuvysta. Žmonės į vietą žadamosios laisvės su- 
silaukia sunkaus jungo, kurį ant jų uždeda visokie 
žmogžudžiai, ištvirkėliai ir plėšikai. Tada žmonėms 
prasideda baisi nelaimė taippat, kaip toms žolėms, 
kurios atmetė saulės šviesą ir šilumą. 

Kad tai ne tuščias pasakymas, pasižiurėk, skai- 
tytojau, kas dedasi tuose kaimuose, kur ypač jaunuo- 
menė bedieviškas kningas ir laikraščius beskaitydama 
tikėjimo nustojo. Ten jaunieji nebesukalbamį. Pasakiųs 

"žodį į akis šoka. Priviso mušeikų, vagių, o kartais 


net žmogžudžių, kurie virsta nelaime visam kraštui. 
Paliuosavus juos nuo Dievo prisakymų, kurie įsako 
gerbti tėvus ir jų klausyti, kurie užgina muštis, vogti 
ir t. t, nebėra nieko, kas tuos nelaimingus nuo blo- 
go besuturėtų. Ž 


Netikėjimo priežastys. 


Pažiurėkime, kokios yra to abejojimo ir netikėji- 
mo priežastys. Daug yra netikėjimo priežaščių. 

Pirma priežastis yra nežinojimas žmogaus dva- 
sios ir jos reikalų. Motina ar koks doras mokytojas 
vaiko sieloje pasėja tikėjimo sėklą, o su tikėjimu kartu 
ir ramumą. Tas vaikas ilgainiui auga į jauną žmogų, 
jo protas ima kas - kart lavintis, jis yra labai žingei- 
dus, nori viską pažinti, ir tai yra labai geras jo priva- 
lumas. Pažinimas ypatingai iš pradžios labai sekas, 
nes jis yra paviršutiniškas. Juo didesnis pasisekimas, 
tuo labiau auga įtikėjimas į proto galybę, taip kad 
galų gale toks jaunas žmogus kartais pradeda manyti, 
jog teisybė yra tai, ką jis supranta, o neteisybė ar 
bent abejotinas dalykas yra tas, kurio jis nesupranta. 

Taip įsitikinęs į savo proto galybę, jaunikaitis 
susitinka su tikėjimo paslaptimis, žmogaus protui ne- 
suprantamomis tiesomis. Nesuprasdamas tų tiesų, 
jaunikaitis ir ima abejoti apei tikėjimo teisingumą, arba 
net visai jį atmeta, Čia tikėjimo nusilpnėjimo arba 
atmetimo priežastimi yra savo proto nepažinimas ir 
perdidelis į jo spėkas įtikėjimas. Toks žmogus nei 
manyte - nemano, Kad mes iš visur esame apsupti 
paslaptimis. Nerasi pasaulyje nei vieno daikto, kurį 


kas nors butų tobulai pažinęs. Vienok apie tų daiktų 
buvimą neabejojame, Neabejoja apie juos pagaliaus 
nei tas, kurs abejoja apie tikėjimą. - Dėlko taip yra? 
Atsakymas nesunkus. Tie dalykai paprastai neužde- 
da žmogui priedermių, tuotarpu kad tikėjimas  reika- 
lauja,. kad žmogus kovotų su savo blogais palinki- 
mais ir dorai gyventų. Tai nėrą lengvas dalykas. Dėlto 
žmogus ir rupinas atrasti kokių nors pašalinių takų, 
kad išsisukti nuo tų priedarmių. 

Antra priežastis tikėjimo nusilpnėjimo yra taip 
vadinama laisva mintis, Laisvamanių mokslas ir vei- 
kimas remiasi savymeile; jų augščiausiu tikslu yra pa- 
tenkinimas kuno reikalų. Didžiausią žemišką laimę 
suteikia pinigai, Dėlto ir: atsirado galybės auksinio 
veršio garbintojų. Užsiėmę visai žemės ir kuno reika- 
lais tie žmonės dažnai nebeturi laiko, kada bepamąsty- 
ti, apie tikėjimą, o ilgainiui visai nuo jo atšala, 

To pasakymo nereikia perdėti. Darbuotis, kad 
daugiau pažinti, geriau aprupinti teisingus kuno rei- 
kalavimus, nieks neužgina. To reikalauja ir kikščio- 
niškas mokslas. Tik Jis primena, jog reikia labiau 
rupintis sielos reikalais, 0 paskiaus kuno, nes siela 
svarbesnė už kuną. 


akis bijo šviesos, nes į ją šviesos spinduliai tartum 
durte duria, Negryna žmogaus „siela bijo tikėjimo 
šviesos, kurioj ji pamato savo bjaurumą, ir kuri su- 
kelia sąžinės graužimus, Ištvirkimas geriausiai 
prirengia dirvą bedievystei. Ir pats Išganytojas sako: 
„Kas „daro blogą, neapkenčia šviesos“. (Jonas 3,26). 

Ištvirkėliai norėtų, kad nebutų atgailos, išpažinties, 
Dievo, ateinančio gyvenimo, atsakomybės. 

Garsingas prancuzų rašytojas Coppėe, jaunystėje 
buvo nustojęs tikėjimo. Senatvėj vėl sugrįžęs prie jo 
sako: Aš buvau krikščioniškai išauklėtas, gerai priė- 
miau pirmąją Komuniją ir per kelerius metus: šventai 
pildžiau tikybos priedermes. Mane atitraukė nuo ti- 
kėjimo paskendimas pasileidime ir sarmata tuos nu- 
sidėjimus išpažinti. Tas pats yra ir su daugeliu kitų, 
kurie sakos netikį. Pasileidimas juos atšaldo nuo 
tikėjimo ir paskiaus proto išvadžiojimais jie stengias 
pateisinti savo nusidėjimus. Ž 

Norėdamas nuraminti savo sąžinę, žmogaus pro- 
tas pradeda jieškoti, kad kaip nors savo blogus darbus 
išteisinti. Tuo tikslu jis pradeda jieškoti visokių prie- 
kabių prie tikėjimo, kurs taip negeistinoje jam švieso- 
je parodo jo gyvenimą. Ir prasideda visokie abejojimai. 

Ketvirta tikėjimo nustojimo priežastis yra blogų 
kningų ir laikraščių skaitymas. Kningas ar laikraščius 
skaitydami, žmonės suklydimų ten beveik neranda, nes 
kad atrasti kieno raštuose paklydimus, paprastai rei- 
kia tą dalyką žinoti geriau už patį rašytoją. Tuotarpu, 
kad tokių žmonių yra nedaug, delto dauguma be- 
skaitydami blogas kningas ar blogus laikraščius, kartu 
su teisybe priima ir suklydimus, taippat, kaip žuvis, 
kuri kartu su slieku prarija ir meškerę. Šit bent vie- 
nas pavyzdys. - 

Navarų kaime:gyveno vienas biednas trobelnin- 
kas vardu Jonas. Šis turėjo du vaiku: Petrą ir Oną. 
Onytę motina išaugino į dorą tikinčią mergaitę, Kas 
kita atsitiko su Petruku. Tėvas jį traukė prie savęs, O 
pritraukęs, per savo nesusipratimą vaiką tik sugadino. 


Mat, tėvas skaitydavo balsu Petrukui girdint vi- 
sokius bedieviškus raštus. Petrukas, prisiklausęs vi- 
sokių užpuldinėjimų ant Bažnyčios, ant tikėjimo, ant 
kunigų, išaugęs pamojo ant tikėjimo ranka, ir prisidėjo 
prie pačių kairiųjų Bažnyčios priešininkų. 

Nebetikėdamas nei į Dievą, nei į velnią, Petras 
sumanė paragauti žemės saldybių. Beragaudamas jis 
ištvirko, liko tokiu pasileidėliu ir girtuokliu, kokio ne- 
buvo visoje apylinkėje, 

Tėvams išmirus, Petrui paliko maža trobelė - ir 
žemės gabalėlis, Viską pralėbavęs, Petras sumanė, 
stoti prie ukininko į bernus. Bet doras ukininkas nei 
vienas negrobė tokio ištvirkėlio, Baldęs šen, baldęs ten 
Petras besurado vietą patį pavasarį ir pristojo prie tokio 
pat girtuoklio, kaip jis pats. Vargais negalais vasarą 
prasistumęs minėtasis ištvirkėlis susilaukė rudens. 

Buvo panedėlio diena. Sodžiuje prie kaimyno 
kulė“su mašina rugius, Į tą talką buvo pašauktas ir 
Petras. Jis labai mėgdavo talkas, nes tekdavo degti- 
nės atsigerti. Dar iš vakarykščio tebebudamas gerai 
neišsipagiriojęs, Petras drąsiai lipo ant mašinos rugių 
į mašiną kišti. Čia jam atsitiko didelė nelaimė: kartu 
su rugiais jis įkišo į mašiną ir abi savo rankį, Bešir- 
dė mašina ne vien nudrėskė mėsą, bet sutrupino ir 
rankų kaulus. Prisiėjo-abi ranki nupjauti. Petro  vai- 
tojimas buvo negirdėtas! 

Rankas nupjovus — sopuliai baisus, apie darbą 
nebėra ko nei bekalbėti, Iškepti balandžiai patys ne- 
laksto į burną, degtinės iš prudo neatsigersi, tat ir pri- 
siėjo Petrui ir vargo ir bado pamatyti, 

Savo nelaimingo brolio pasigailėjo jo sesuo 
Onytė, kuri tuomet tarnavo prie vieno doro ir turtin- 

go ukininko. Išgirdusi savo brolio nelaimę, ji užpuo- 
lė Ops ūkininkų, kad jie priimtų jos brolį. Bet 
Petras buvo visur žinomas, kaipo didis tikėjimo prie- 
šininkas ir bedievystės platintojas. Tat ukininkas, bi- 
jodamas, kad toks bedievis vaikų iš kelio neišvestų, 
atsisakė Petrą priimti į savo namus, bet pasamdė jam 
kambarėlį prie dviejų dorų seniukų, kurie gyveno ne- 
toli, o pačiai Onytei įsakė nunešti kasdien savo broliui 
valgyti. 

Minėtasis ukininkas mėgdavo skaityti geras knin- . 
gas ir gerus laikraščius; prie to paragindavo ir savo 
šeimyną. Onytė, gavusi gerą kningą, šventadieniais 
bėgdavo prie savo brolio ir jam  paskaitydavo. Pra- 
džioje tokie skaitymai Petrui neeidavo prie širdies, 
bet ilgainiui jis priprato ir pamėgo juos, 0 pamėgęs 
skaitydavo ir pats vienas laiko beturėdamas. 

Skaitydamas geras kningas ir gerus laikraščius 
Petras suprato, kad jį paklaidino skaitymas blogų knin- 
gų ir blogų laikraščių ir kad tas skaitymas nemažai 
prisidėjo ir prie dabartinės jo nelaimės. 

Pažinęs savo paklydimą, Petras sugrįžo prie Die- 
vo. Nuliudimas ir beviltis jo dingo, ir jis pajuto, kad 
lygu kaž koks sunkus akmuo nuo jo širdies nusirito. 

Tuomet gerasis ukininkas priėmė jį į savo na- 
mus ir pasižadėjo jį laikyti iki gyvos galvos. Petras 
nebeturėdamas nei katros rankos tegalėjo tik gyvulius 
padaboti. Maloniausiu jo darbu buvo geras kningas 
ir gerus laikraščius skaityti, 

Ilgais. rudens ir žiemos vakarais, kada šeimyna 
susėsdavo vakaroti, Petras imdavo kokią gerą kningą, 
skaitydavo balsu, o kiti darbą dirbdami klausydavo. Toks 
vakarojimas su tokiais skaitymais labai tikdavo visiems. 

Didžiu bedievystės šaltiniu yra materializmas, 
Materialistais vadinas tie žmonės, kurie nepripažįsta 
nei Dievo, nei sielos; nei kitokių viršgamtinių galy- 
bių Gyvybę, protą, jausmą, žodžiu sakant, viską jie 
nori išaiškinti medegos judėjimu. 

Materialistų buvo jau ir Žžiloje senovėje. Bet 
ypatingai daug įtekmingų materialistų buvo atsiradę 
praėjusiame devynioliktame amžiuje. Šitie paskuti- 
nieji buvo taip stipriai įtikėję į medegos galybę, kad, 
girdi, nebereikėsią betikėti nei į Dievą, nei į velnią, vi- 
ską jie išaiškinsią medegos judėjimu. 

Išgirdę tokį mokslą, džiaugėsi, ratavo visi tie, 
kurie nebenorėjo bepildyti Dievo įsakymų, ir rupi- 
nos kaip nors užkimšti sąžinei balsą, kuri juos griau- 
žė už jų blogus darbus. Tečiaus tas jų džiaugsmas 
neilgai - tepateko. Atsirado mokytų vyrų, kaip štai 
Du Buois Reymond, kurie išaiškino, kaip ant delno, 
kad materialistai klysta, kad medegos judėjimas ne- 
gali visiako išaiškinti. 

Nuo to laiko materialistai nusiminė. Mat jie taip 
norėjo apseiti be Dievo, o čia pasirodo, kad be Jo 
apseiti negalima, kad reikia vėl grįžti prie tikėjimo, 
kurį buvo atmetę su tokiu paniekinimu. Vieni iš jų, 
atmetę klaidingą materializmą, sugrįžo prie tikėjimo, 
kiti gi materialistai, nedrįsdami, savo klaidingo mok- 
slo beginti ir nenorėdami nei už ką besugrįži prie tikėji- 
mo, ryžos jieškoti, bene ras kokių kelių, kuriais gali- 
ma butų išsisukti nuo tikėjimo į Dievą. i 

duprantamas. dalykas, jog tokiems žmonėms ne- 
galėjo patikti katalikų tikėjimas. 

Dėlto netikėliai ir pasiryžo tikėjimą išnaikinti. No- 
rėdami jį išgriauti, bedieviai suskato tikėjimą šmeižti, jam 

prikaišioti nebutus dalykus, užsipuldinėti ir dergti per 
savo laikraščius ir kningas. 

Kita priežastis, kuri veda į bedievystę, yra pui- 
kybė. Tikėjimas reikalauja nuolankiai pripažinti Die- 
vą savo augščiausiu Viešpačiu ir jam tarnauti. O pil- 
nas puikybės žmogus sako kartu su bedievių vadu 
Fr. Nicše: „Jei butų Dievas, kaip gi išturėčiau, kad 
aš nesu Dievu“. 

Pilnas puikybės žmogus atmeta tikėjimą ir delto, 
kad neįstengia suprasti visų jo tiesų. Bet jei nega- 
lime suprasti pagaliaus tų dalykų, kurie yra šitojo pa- 
„saulio, kaip gi galime suprasti visa tai, kas yra virš- 
gamtiška. Dievas yra begalinis, musų gi protas yra 
apribotas, delto ir nestebėtina, jei žmogus jo visai 
suprasti negali. 

Kita priežastis, kuri padeda žmogui atsižadėti 
tikėjimo, yra tikėjimo nežinojimas. Tikėjimo ne- 
žino nevien praščiokėliai, bet pagaliaus ir augštai ki- 
tose šakose mokinti žmonės, kaip šit gydytojai, ad- 
vokatai inžinieriai ir kiti. Tarp šitų mokytųjų labai 
yra daug tokių, kurie savo tikybos mažiau težino, 
negu kitasis praščiokėlis. 

Tokie perskaitę vieną kitą raštą, kur daromi ne- 
teisingi priekaištai tikėjimui, jiems šventai tiki ir atsi- 
traukia nuo tikėjimo. Delto anglų galvočius Baco 
teisingai sako: „Pusėtinas mokslas veda nuo Dievo. 
Pilnas mokslas veda atgal prie Dievo.“ 

Kita priežastis, kuri veda į netikėjimą, yra ap- 
leidimas pamaldų. Pamaldas apleisdamas žmogus vis 
labiau ir labiau atvėsta, atvėstant pamažėl pradeda 
apmirti ir pats tikėjimas. Kas nori tikėjimo nenustoti, 
teužlaiko tyrą ir nesuteptą savo sąžinę, tėnugali savo 


puikybę, uoliai tepildo tikėjimo priedermes, dažnai ir 
karštai tesimeldžia. 

Tikybą reikia pažinti. Gerai ją pažinus mums pa- 
širodys aiškiais daug dalykų, kurie pirmiau mums iš- 
rodė nesuprantami. 

Didžiausiu bedievystės šaltiniu yra blogos mo- 
kyklos. Kiekvienas išmintingas tėvas trokšte trokšta 
savo vaiką pramokinti sakydamas: „Reikia bent vaikus 
į mokslą išleisti, kad jiems tiek vargti nebereiktų“. 

Taip galvodamas, ne vienas tėvas deda sunkiai 
uždirbtą grašį prie grašio, leidžia savo sūnų į mokslą 
ir tikisi jį į dorą žmogų išauginsiąs, 

Dėja, taip bemanydami tėvai nekartą skaudžiai 
apsirinka. Tuomet vargšui tėvui išblykšta ir gęsta viltis 
susilaukti šviesesnės ateities, o širdis aptvinsta kar- 
tumais. Nes dažnai šit kas atsitinka, 

Sunui iš mokslo sugrįžus, nelaimingas tėvas pa- 
mato, kad jo vaikas „iš didelio rašto visai išėjo iš 
krašto“. Apie Dievą ar Bažnyčią jam nei minte — ne- 
primink. Jis išjuokia ir niekina tikėjimą, kurį jo tėve- 
liai per amžius gerbė, O apie visokius šmeižimus ir 
išpravardžiavimus nebėra ko nei bekalbėti. Doro ir 
Dievą mylinčio žmogaus jis nepraleis, neišpravardžia- 
vęs visokiais klerikalais, atžagareiviais, ir t, t. Sarma- 
ta ir klausytis ! 

Ž Jis mat jau išvirtęs į bedievius, socialistus, ar 
dar į kitokesnius taip vadinamus „pirmeivius“, 

Gailisi tada tėvas, pirštus sau kremta, kad leido 
sunų į mokslus, : 

Tokių atsitikimų galima skaityti Lietuvoje nebe. 
dešimtimis, bet šimtais. 

Kas-gi čia dabar kaltas? Argi tai tiesa, kad mok- 

slas butų sugadinęs tą jauną žmogų? Ar ištikro mok- 
slas butų kenksmingas, kaip tai jau pradeda manyti 
kai-kurie tėvai, žiurėdami į musų moksleivių išklydimus? 

Ne, mokslas čia visai nekaltas. Tikras mokslas 
niekados neklaidina žmonių. Anaiptol, jis veda žmo- 
gų į teisybę ir laimę. 

Klaidina besimokinančius jaunikaičius visupirmu 
blogas ir paleistuvingas gyvenimas. Moksleivių tarpe 
rasi nemažai pasileidėlių, nes nėra užtenkančios prie- 
žiuros. Blogos kningos taippat nevieną moksleivį iš 
kelio išveda. Tokiose kningose prie teisybės priplak- 
ta ir įsprausta daug neteisybių. Atskirti kur teisybė, 
o kur klaida — visai nėr taip lengva, kaip kad išrodo. 
Neteisybė taip dailiai yra įsiskverbusi, jog nekartą 
ir didis galvočius negali teisybės nuo klaidos atskirti, 
O ką ir besakyti apie dar Pei 
Jie, beskaitydami tokias kningas ir negalėdami atskirti, 
kur teisybė, o kur klaida, ir patys iš teisybės kelio 
išklysta.GTai bedieviškų mokyklų vaisiai. 

Dėja, tarp musų vis dar atsiranda tokių gudra- 
galvių, kurie įkalbinėja žmonėms, buk bedieviška mo- 
kykla esanti visai nekenksminga. Mokytojas, girdi 
mokąs vaikus rašyti, skaityti, istorijos, aritmetikos ir 
t. t Na, o juk du kartu po du visados bus keturi, ar 
tai mokins bedievis, ar katalikas. “ 

Kas tiesa tai tiesa, jog tokie išvedžiojimai gali . 
apsukti galvą ne vienam žiopliui, bet ištikrųjų jie šlu- 
bi abiem kojom. Metas jau butų žinoti, jog ir pradi- 
nėje mokykloje yra klausimų, kur mokslas susiduria 
su tikėjimu, Tokius klausimus mokytojas bedievis 
tempia ant savo kurpalio ir aiškina juos bedieviškai, 
nes jis yra taip įsitikrinęs. Tai viena. 

O antra, — kiekvienas žmogus yra iš prigimimo 
palinkęs pasidalinti su kitais savo nuomonėmis. Be- 
dievis mokytojas, sekdamas tą savo palinkimą, dalija- 
si savo bedieviškomis pažiuromis su mokiniais, kurie 
jo klauso, jam tiki, į jį prisižiuri, jį seka. 

Jaunikaičius gadina blogos draugijos. Juk ir prie- 
žodis sako: „Su kuo sutiksi, toks ir paliksi“, 

Matydami tokį jaunųjų palaidumą, vieni, baimės 
suimti, klausia patįs savęs: į ką tie vaikai atsigimė?.. 
Į ką jie išaugs?.. „Kokios ateities susilauksime?.. 
Kitiems rodos, jog ta nelaimė nebepataisoma, ir kad 
neilgai trukus ištvirkimas užlies kaip jura miestus ir 
sodžius. Visi jaučia nelaimę, bet nevisi tenumano, 
kaip tą nelaimę prašalinti. 

Iš to aišku, jog tėvai turi prižiurėti valsčiaus 
mokyklas, kad ten nebutų tokių mokytojų, kurie vai- 
kus iš kelio veda. Jei atsirastų tokioje mokykloje 
mokytojas bedievis, tėvai privalo butinai reikalauti 
per valsčiaus sueigas, kad valdžia tokį mokytoją tuoj 
prašalintų. Tekeliauja jis sveikas platinti savo mok- 
slo tarp bedievių, o ne tarp katalikų. 

Jei. tėvai nori leisti savo vaikus ne į pradinę 
mokyklą, bet į gimnaziją, jie butinai turi siusti juos į 
tokias mokyklas, kur jaunimas butų gerai prižiurimas. 
Tą terasi tik katalikiškose mokyklose. Iš katalikiškų 
mokyklų galima viltis susilaukti šviesių ir dorų žmo- 
nių, kuriais galėtų pasidžiaugti tėvai ir tėvynė, 

Vengrija nuo senų amžių katalikiška šalis. Žmo- 
nės maldingi, lanko bažnyčias. Paviršiui pažvelgus, 
viskas išrodo puikiai, kuopuikiausiai.. Ta paviršutinė 
išvaizda, lygu senos auklės ' daina, nuramino ir už- 
migdė daugumą Vengrijos vadovų. 

Tuotarpu priešas nesnaudžia. Bedieviai, tai yra ma- 
sonai, laisvamaniai, socialistai, radikalai audras verčia po 
pačiais tikėjimo pamatais, traukia žmones nuo tikėjimo. 

Paskutiniais metais su nematytu atsidėjimu jie 
suskato varyti savo pragaištingą darbą. - Dabar jie 
atkreipė savo atydą labiausiai į tai, kad bedievinti 
liaudies mokytojus, Su tuo tikslu veltui dalinama mo- 
kytojams bedieviški raštai, priimama mokytojai į par- 
mazonų ložas (tulų „pirmeivių“ draugijas), nereika- 
laujant nuo jų sąnarinio mokesnio. Nuo miesto į mic- 
stą vaikščiodavo „pirmeivių“ pasiuntiniai, visur kur- 
stydami mokytojus ir šiaip jau žmones prieš tikėjimą. 
Labiausiai jie stengės patraukti prie bedievystės Buda- 
pešto miesto mokytojų draugiją. Ir tai jiems po ilgų var- 
gų pasisekė. Tie nutarė rūpintis, kad vaikų nieks nemo- 
kinių tikėjimo, kad visos mokyklos butų bedieviškos. 

Su tų pritrauktųjų mokytojų pagelba bedieviai 
mano patraukti ir kitus šalies mokytojus. Dabar gi „pir- 
meiviai“ stengias, kad patraukus į savo pusę bent dalį 
parlamento atstovų, kurie taippat reikalautų panaikinti 
tikėjimą. Mat „bedieviai“ gerai supranta, kad jaunimo 
yra ateitis. O jei jaunimas išaugs į bedievius, tai senes- 
niems išmirus, su jais kartu turės gulti į grabą ir tikėji- 
mas, delto jie taip ir stengias paimti į savo rankas jaunimą. 

Prieš tokį nedorą „pirmeivių“ darbą pakilo Ven- 
grijos primas kardinolas Csernoch. Jis karštai ragino - 
visus krikščionis susitelkti, apginti savo švenčiausias 
teises, taip nepadoriai bedievių mindžiojamas. 7 

Apšvietos ministeris Bela Jankovich, budamas 
geras katalikas, išleido į visus mokytojus aplinkraštį, 
pasmerkdamas Budapešto mokytojų nutarimą ir pa- 
brėždamas tikėjimo svarbą mokykloje ir gyvenime, 

Nevien šviesesnieji katalikai supranta, kur veda tas 
pragaištingas bedievių darbas, bet ir patis tikintieji 
protestantai sujudo prieš juos. Didžiame protestantų 
susirinkime ministeris von Daranyj sako, kad visi krik- 
ščionys, ir katalikai ir protestantai, turi stoti į kovą 
prieš pirmeviškai - bedieviškąją srovę. 

Prieš tą nelemtą „pirmeivių“ tikėjimo griovimą 
sukilo ypač galinga katalikų liaudies sąjunga, vadina- 
ma „Volksverein“. sąjunga Ta surengė milžinišką mani- 
festaciją. 100 tukstančių žmonių pakėlė didį protestą, 
pasmerkdami tas bedievių nedorybes. Jie pasiėmė 
apšviesti nesusipratusius žmonelius ir išaiškinti jiems, 
į kokią nelaimę nori „pirmeiviai nuvesti viso krašto 
gyventojus. Mat nedaug terasime tokių išgamų tėvų, 
kurie norėtų, kad vaikai nustotų tikėjimo ir išaugtų į 
tokius -ištvirkėlius. | 

Tie Vengrijos katalikų vargai ir nelaimės tebu- 
nie musų pamoka. Juk ir musų Lietuvoje bedieviai 
socialistai, liaudininkai ir valstiečių sąjunga taip uoliai 
naikina tikėjimą, 0 per savo laikraščius ir kningas 
platina tarp žmonių tokią galybę visokių neteisybių. 


Netikėlių išsikalbinėjimai ir priekaištai. 


Tikėjimo priešai, kad atitraukti žmones nuo Baž- 
nyčios ir Dievo, daro savo raštais ir žodžiais viso- 
kius. tikėjimui prikaišiojimus. 

1. - Tikėjimas, esą, kilęs pas žmones iš baimės 
gamtos nesuprantamų jiegų ir jųjų baisių apsireiški- 
mų, kaip va: mirtis, žaibai, perkunija ir k. Visi tie 
dalykai į tamsius žmones darą nepaprastą įspudį, sū- 
Žadiną baimę, ir. tikėjimą į Dievą. | 

„Jei tikrai taip butų, tai žmonėms einant šviesyn 

turėtų tikėjimas išnykti drauge su tąja baime. Tuo 
gi tarpu visai kitaip dedasi. Žmonės šviečiasi, baimė 
nyksta, o tikėjimas buna kaip buvęs žmonių širdyse, 
ir net gražyn eina. Žymesni gamtos tyrinėtojai, kaip 
va: Niutonas, Volta, Keppleris, Linėas ir daug kitų, 
betyrinėdami gamtos paslaptis, ne tik tikėjimo nepa- 
metė, bet jame dar labiau sustiprėjo. 

Laukinių tautų tarpe yra tokių, kurie gamtoje 
visai nieko nesibijo, net ir baisiausių jos apsireiški- 
mų, ir visgi turi tikėjimą į Dievą. Pavyzdžiui, arabai; 
jie tiki savaip į Dievą, o neikiek nebijo baisiausių ties 
savo galva audrų, žaibavimų, griausmų ir perkunijos.. 
Taigi baimė ne Dievą išrodo, bet bedievybę, nes kai- 
kurie ištvirkėliai, bijodami Dievo Teisėjo, bijodami 
sunkaus atsakymo už savo blogus darbus, ima save 
raminti ir įkalbinėf, kad Dievo -visai neesą. Delto 
Bakonas Veruliamielis sako: „Tik tie teatmeta Die- 
vo buvimą, kurie norėtų, kad Dievo nebutų.“ 

2. Bažnyčios narsiausių priešų visais amžiais vi- 
saip stengtasi tikėjimą kuo nors pakeisti, pavaduoti, 
kad tuo įrodyti, jog žmogus gal gyventi be tikėjimo. 
ž Garsus socialistas Ovenas bandė sutvarkyti žmo- 
nes taip, kad niekur savo naujose įstaigose neįsileisti 
tikėjimo. Tie bandymai pasibaigė tuo, kad po kelių 
metų visos įstaigos be tikėjimo sugriuvo. Tas pats 
atsitiko su tolygiu veikėju Furieriu ir jo draugais 
Amerikoje, kurie stengėsi lygiai įvykinti žmonių gyve- 
nime tvarką jų sumanytą be tikėjimo, be Bažnyčios 
be Dievo. Čia dar tai minėtina, kad jų darbas sug- 
riuvo, kilus jų pačių "pasekėjų tarpe aštriausiems ki- 
virčiams tikėjimo. dalykuose, kurio kaip - tiktai viešai 
atsižadėti bandyta. = Ž 

Taigi aišku, kad tikėjimas ne žmogaus proto 
išradimas ir ne jo rankų darbas, ir be tikėjimo žmo- 
nija negal buti. 

3. Dažnai priseina išgirsti, kad tikėjimas žmones 
prietaruose skandinąs ir t. t, Į tai visa trumpai atsa- 
ko nepaprasto proto žmogus — garsus vokiečių Oe- 
te (Gėthe): „Patikrintas daiktas, kad nei joks mokslas 
mus nuo visokių prietarų nenuvalo tiek, kiek tai pa- 
daro tas mokslas, kursai pajiegia suvaldyti musų pui- 
kybę. O tuo mokslu yra tas, kurs paeina iš augšty- 
bių“ —t, y. tikėjimas į Dievą. 

4. Devyniolikto amžiaus pradžioje gyveno Fran- 
cijoj vienas vienuolis vardu Liakorder (Lacordaire). 

is buvo pragarsėjęs savo išmintimi, darbštumu, 
0 ypatingai savo gražia iškalba. Bekeliaudamas, kar- 
tą jis įėjo į vieną viešbutį papietautų. Prie vieno stalo 
sėdėjo vienas gydytojas ir vienas gerai prasilavinęs uki- 
ninkas ir abudu apie kažin ką karštai ginčijosi. Prie 
to paties stalo tarnas pasodino ir katik įėjusį vienuolį. 

Liakorderui atsisėdus ginčas valandėlę nurimo, 
bet tuoj vėl prasidėjo. Gydytojas buvo netikėlis arba 
taip. vadinamas bedievis. Jam pašoko apmaudas, pa- 
mačius, kad prie to paties stalo ir kunigas pasodinta. 
Norėdamas vienuolį pašiepti, jis atsigręžęs į jį tarė: 
„Sakyk man, geradėjau, kada jųs liausitės skelbti žmo- 
nėms visokias viršprigimtines teisybes, kurių nei vie- 
nas protas suprasti negali?“ — „Ar Tamista į jas ne- 
betiki“? Užklausė jo. Liakorder. „Klausimas bereikalin- 
gas, atsakė šypsodamas gydytojas, budamas mokytas 
žmogus: „aš tetikiu tik į tai, ką suprantu“. Taip jiems 
bekalbant, tarnas atnešė svečiams kietai išvirtų kiau- 
šinių. Pasiėmęs gydytojas kelis kiaušinius pradėjo 

juos valgyti, rugodamas ant virėjos, kad pervinti kiau- 
šiniai, 

Pasinaudodamas šita proga, vienuolis gydytojui 
tarė: „Iš Tamstos rugojimo matau, jog pilnai esi įsi- 
tikrinęs, kad kiaušiniai yra perkietai išvirti. Ar, svei- 
kas, supranti, kaip tai pasidaro, kad ta pati ugnis, 
kuri sutirpdo vašką, šviną, geležį, taip sukietino mink- 
štus kiaušinius“? 

Užklaustas gydytojas, akis pastatė. Valandėlę 
pamislijęs ir nuraudęs tarė: „kaip tai atsitinka, "aš to 
nesuprantu“. — „Vienok Tamsta tiki, kada ugnis gali 
sukietiati kiaušinį“? vėl paklausė vienuolis. „Taip, 
pripažįstu“, 

Cia gydytojas susigriebė niekus pasakęs ir atsi- 
peikėjęs tarė: — „Nors aš tai ir nesuprantu, bet aš 
matau, kad verdant kiaušiniai sukietėja. Metas butų 
jau Tamstai žinoti, kad mes mokytieji tetikime tik į 
tai, ką matome, girdžiame, ragaujame, paliečiame ran- 
komis ir t. t.“. 

— „Kad mes neabejojame apie tuos daiktus, ku- 
tiuos matome, tai tiesa“, —paaiškino jam vienuolis: 
„bet yra ir daug kitų dalykų, kurių mes nematome, 
negirdžiame, vienok apie jų buvimą nei kiek nieabe- 
jojame, Sakysime, sveikas, nematei, kaip Tamstos tė- 
vai kitados buvo mažais vaikais, vienok nei kiek 
apie tai neabejoji. Taip pat niekados Tamsta nesi ma- 
tęs savo mirimo, tečiaus, manau, jog nei kiek neabe- 
jojiapie tai, kad reiks kada nors numirti. Ir daugybės kitų 
yra dalykų, į kuriuos mes tikime patįs neištyrę. Tikime 
dėlto, jog tai pasakoja koks doras ir rimtas žmogus 
ir neturįs reikalo mus apgaudinėti, 

“Jei mes tikime žmonėms, tuo labiau turime tikė- 

ti Dievui. Žmogus nors ir labai doras ir išmintingas 
gali apsirikti. Kas kita su Dievu. Jis, budamas visu- 
išmintingiausis, negali apsirikti; budamas-gi švenčiau- 
sis, negali kitų klaidinti. 

Kad mes nesuprantame kai kurių Dievo apreik- 
štųjų tiesų, iš to stebėtis visai nėra reikalo. 

Dievas yra tobuliausia dvasia. Jis yra brgalinis, 
tuotarpu kad musų protas yra apribotas, dėlto 1055 
visoko ir nesuprantame“. 

Kiek pamislijęs gydytojas pripažino ir pats, kad 
vienuolio teisybė. 


Tikėjimas ir jausmai. 


Seniaus buvo tokių laikų, kuomet viešpatavo 
raštijoj  perdidelis jautrumas, vadinamas sentimenta- 
lizmu. Tuomet tie jautrieji žmonės verkė nusikukčio- 
dami ir juokės su atkrakomis ir vis tai dėl kiaurų 
niekų. Mat tuomet buvo toki mada. Kas nemokėjo 
taip savo jausmų išreikšti, tas skaitės atsilikėliu, žmo- 
gumi žemešnės rūšies ir t. t. 

Kristaus įstatytasis tikėjimas yra pamatuotas pro- 
tu ir valia, jausmams gi ten vietos nedaug, jie negali 
buti tikėjimo pamatu, bet pasekme. Su tuo, žinoma, 
negalėjo sutikti jausmų šalininkai. Jiems rodės, jog 
viskas turi buti pamatuota jausmu, tat ir tikėjimas. 
Dėlto jie ir įsteigė, kad taip pasakysiu, savo tikėjimą, 


pastatytą ne ant proto ir valios, bet ant jausmų. To | 


„naujojo tikėjimo“ įsteigėju buvo protestantų ieolo- 

gas, vadinamas Šlejermacher. Šis vyras apskelbė, kad 

buti tikinčiu ir būti jausmingu tai esą tas pats. 
Tuomet suklegėjo iš džiaugsmo visi jautrieji iš 

visų kerčių, prabilo apie „tikybinius jausmus“, Taip 
Jie klegėjo tai pakeldami, tai nuleisdami balsą per 
visą šimtą metų. 

Prie ko turėjo tie žmonės prieiti tikėjime, aišku 
kiekvienam, kurs gali bent kiek giliau į tą dalyką įsi- 
mnislyti. 

Jausmai yra labai nepastovųs, jie mainos lyg gairė 
ant stogo pastatyta, kur koks vėjas pučia, ten ir gairė 
sukas. Padėjus į tikėjimo pamatus tokį nepastovų da- 
lyką, tai yra jausmus, ir pats tikėjimas turėjo savaime 
išgriuti. 

Gyvenime jausmais paremtasis tikėjimas gali pa- 
dauginti ašaras ar kvaknojimus ar ką kitą tokį, bet 
jie nepadarys stiprios valios, nesuturės žmogaus nuo 
blogo, nepatrauks jo prie gero. Tai parodo to paties 

lejermacherio gyvenimas. i 

Steigdamas tą „savo naują tikėjimą Šlejerma- 
cher rašo Eleonorai Grumow karščiausias gromatas, 
stengias ją atitraukti nuo jos vyro ir atvesti, prie blo- 
go. Mat jis negalįs savo jausmų besuvaldyti. Bet 
kada Eleonora atmetė su paniekinimu visus Šlejer- 
machero gundinimus, tuomet jis prisikabino prie 
žydo Herzo pačios Jette. Jis rašo Jettei, kad nuo 
jos visai prigulis, kad be jos jis vystąs ir džiustąs, 
kad jis norįs matyti joje universum, arba kitaip 
sakant, kad jis išrenkąs ją savo dievu ar teisingiau 

pasakius savo deive, 
Ė Tatai „naujojo tikėjimo“, kurs remias jausmais, 
įsteigėjas Šlejermacher išrinko sau dievu žydo Herzo 
pačią Jette. Tai bent prie kokių, dievų prieinama 
kai kurių, nebenorinčiųjų laikytis Kristaus įsteigtojo 
tikėjimo. 

. Tikėjimas, tai garbingas ryšys, kurs jungia žmo- 
gų su Dievu. Žmogus tuo skirias nuo gyvulio, jog turi 
"sielą kuri mums apsireiškia protu ir liuosa valia. Pro- 
tas ir liuosa valia yra pamatu to ryšio tarp Dievo 
ir žmogaus, tai yra tikėjimo. Dėlto žmogus vienas 
teturi tikėjimą. 

Jei tikėjimo pamatu butų jausmai, tuomet ir gy- 
vuliai galėtų turėti tikėjimą, nes ir jie turi jausmus. 
Tiesa, atsirado ir tokių, kurie pradėjo tvirtinti, kad ir 
gyvuliai turį tikėjimą. Vogt, pamatęs su parkreiptomis 
akimis atsivėpusias bėždžiones, besėdžiančias ant med- 
žių,  įtikėjo, kad taip besivaipydamos beždžionės 
savo tikėjimo pareigas pildžiusios. Bet jei paklau- 
stumėme: jo, iškurgi, sveikas, žinai, ar tamstai tos hež- 
džionės pasisakė, kad jos taip vaipydamos tikėjimo 
pareigas pildė? Dėlko jos negalėjo vaipytis iš kitos 
priežasties? Aiškus dalykas, kad į tuos klausimus at- 
sakymo nesusilauktumėme. 

Ar matai, skaitytojau, prie kokių niekų gali pri- 
eiti, suaugę žmonės, ir dar tokie, kurie skaitos mo- 
kytais. 

Ilgainiui tas perdėtas jausmingumas raštijoj iš- 
nyko. Jis buvo ne naturalis, bet dirbtinis, dėlto vi- 
siems. ir apkyrėjo. Žmonės suprato, kad čia daugiau 
yra veidmainiavimo, negu tiesos. Tačiaus kaikurie 
musų rašytojai tebesilaiko tų jausmų, lyg aklas tvoros. 
Juk neviename musų laikraštyje vis dar tebekalbama 
apie kažikokius „tikybinius jausmus“. 

Laikas jau laikas ir musų rašytojams ir papra- 
stiems žmonėms susiprasti ir numanyti, kad tikėjimas, 
kurio mes laikomės ir kurį įstatė Kristus, yra pama- 
tuotas protu ir liuosa žmogaus valia, dėlto priderė- 

tų liautis bekalbėjus apie kažikokius  „tikybinius jaus- 
mus“. 


Tokių netikusių išsireiškimų reikėtų vengti ypač 


niusų laikais, kada visokie tikėjimo priešai, rupinas 
savo šmeižimais ir prasimanymais tikėjimą griauti. 


Bedievystės pasekmės, 


Bedievystės pasekmės gyvenime pasirodė labai 
baisios. 

Bedieviai rupinas pasiliuosuoti nuo Dievo ir Jo 
tikėjimo bet pasiliuosavę nuo Dievo kaip sako mok- 
slavyris Scherr, jie tampa vergais savo blogų palin- 
kimų. Bedievystė yra dabar piktžolė, auganti krikš- 
čionystės darželyje. Ji padarė jau labai daug blogo. 
Ji nusmelkė ne vieno žmogaus dorą ir nustumė ji į. 
piktadarių burį. Pažvelgę į piktadarius, kalėjime už- 
darytus, mes pamatysime, kad didesnioji jų dalis yra 
žmonės arba bedieviai, arba užšalę tikėjime, 

Juo labiau platinas bedievystė, tuo labiau didinas 
žmonių ištvirkimas. Miuncheno universiteto profeso- 
rius Haushofer sako: nusižengimai prieš dorą ir gerus 
papročius nuolat dauginas, auga skaitlius vagių, falsi- 
tikatorių, apgavikų. Pasileidimas dauginas labiau negu 
žmonių priaugimas, skaitlius mokytų piktadarių išau- 
go antra tiek per paskutiniąsias kelias dešimtis metų. 

Dėlko taip dedas, pigu suprasti, Jei žmogus tiki 
ir myli Dievą, jis rupinas pildyti Jo prisakymus ir bu- 
ti doru. Jis žino, kad už jo gerus darbus Dievas su- 
teiks amžiną laimę, ir kad blogi darbai gali jį amži- 
nai nelaimingu padaryti, 


we WST RESTA NVV PPS NSDETPRPTO S ESRYVYT 


£ž 

Kada žmogus tikėjimo nustoja, jis nebemyli Die- 

vo, nes į Jį nebetiki, nebemylėdamas ir nebetikėdamas 
jis nebesirupina pildyti ir Dievo įsakymų. Jo ne- 


s+raukia prie gero dangaus užmokesnis, - jo nešalina 


nuo blogo baimė amžinos bausmės, nes jis į tai neti- 
ki. Nėra tat ko nei stebėtis, kad bedievis greičiau iš- 
tvirks ir paliks piktadariu, negu stipriai tikintis žmo- 
gus. Dėlto kievisno žmonijos prietelio yra priedermė 
kovoti su bedievyste ir jos platintojais. 

Kiekvienas žmogus ieško laimės. Laimingasis 
žmogus yra linksmas. Tikėjimo priešininkai: netikėliai 
„pirmeiviai“ kaltais kala žmonėms, kad jie tuomet bu- 
sią laimingi, kuomet pasiliuosuosią nuo tų varžymų, 
kuriuos uždeda tikėjimas. 

Daugelis lengvatikių toms kalboms įtikėjo: ma- 
nydami surasti žadamąją laimę, pametė tikėjimą ir at- 
sidavė savo geiduliams. 2 

Pažvelgkime, ar tie žmonės sutiko laimę. Cia 
privesiu bent kelis garsingus galvočius, tegu jie paai- 
škina, kokios laimės ir linksmybės susilaukė, atsitrau- 
kusieji nuo tikėjimo žmonės. ž 

Anot tų rašytojų, žmonės, nebesivildami laimės 
po mirties, suskato jos jieškoti šitame pasaulyje. Nu- 
žengta toli moksle, išrasta įvairių įvairiausių mašinų 
bei patogumų, sumanyta visokių priemonių 'pataikauti 
savo geiduliams, bet laimės niekur neatrasta. Din- 
gus tikėjimui, dingus dorai, dingo laimė ir linksmu- 
mas. į 

Garsingas Cemberlen (Chamberlain) sako: „Gro- 
žė beveik suvisu dingo musų gyvenime. Gal nebėra 
toje valandoje nei vienos laukinės ar bent puslaukinės 
tautos, kuri neturėtų daugiau grožės aplinkui ir dau- 

giau harmonijos savo visuomeniškame gyvenime, negu 
didžia daugybė taip vadinamų civilizuotų europiečių“. 

Galingas šių laikų išminčius Rudolf Eucken yra 
įsitikinęs, kad dabartinė visuomenė, nustojusi tikėjimo, 
neturi tikros kulturos. Anot jo dabartinė be tikėjimo 
kultura „sudrasko gyvenimą į aštrias priešingybes. Toks 
prityrimas yra tuo baisesnis, juo su didesne viltimi 1ą 
naująją kulturą sveikinta. Bet gyvenimas parodė, kad 
žmonių apsivilta;įieškota laimės, ramumo, bet atrasta 
karčius nesutikimus ir nesibaigiančius rupesčius“. 

Delko taip atsitiko? 

Belto, kad žmonės, atmetė tikėjimą, anot to pa- 
ties galvočiaus betariant, pasidavė savo geiduliams, 
stengias iškilti už kits kitą augščiau, bet nei vienas 
nebesirupina likti doresniu; atsirado didelės varžytinės, 
bet labai mažai, tikros meilės artimo. Delio žmonės 
liko paviršutiniais, kaip iš viršaus nubaltintieji grabai. 

Didis šių dienų pedagogas (auklėtojas) Fr. Foe- 


steris negali atsidžiaugti viduramžių kultura, kurios * 


pamatu buvo tikėjimas. Tuomet žmonės rupinos ne 
tiek kitiems pasirodyti, kiek save ištobulinti, ne tiek 
ieškojo išlepinimų, kiek stengės pasiekti augštesnį 
doros laipsnį ir pildyti prakilnius darbus, 

Kitas žymus rašytojas Saičik kalba: „Niekados 
žmonės nebuvo pasiekę tokio augšto mokslo, kaip 
dabar, bet niekados žmonės nežinojo mažiau to, ko 
jiem reikia. Lengviau jie skaito gamtos kningas, ne- 
gu savo širdyje, kuri lieka jiems kninga uždaryta, Ieš- 
ko laimės bent savo geidulius patenkindami, bet tos 
laimės neberanda“. 

Socializmas žadina darbininkų širdyse viltį ir 
troškimus, kurie niekados nebus įvykdinti. Jis griauja 

iš pamatų tikėjimą, kurs darbininką ramino ir tuo 
mažino jo vargus. Kad darbininkai neapkęstų dabar- 
tinio stovio, socializmui tai labai svarbu. Iš tos neapy- 
kantos jis gimė, ta neapykanta jis maitinas, ir be tos 
neapykantos jis turėtų išnykti. Tat visai teisingei pa- 
sakė vienas galvočius, jog darbininkų ašaros yra van- 
duo, kurs suka socialistų malūno ratą. 

Daugelis miesto gyventojų, anot Emersono, ne- 
betiki į Dievą; jie tiki į valgymą, į gėrimą, į garines 
ar elektros mašinas, į pinigus, į viešąją nuomonę. 

Bet kits, gali pamislyti, kad netiesą kalba tie, ku- 
rie tvirtina, buk dabar taip mažai bėra linksmumo tarp 
žmonių. Atsiminkime tiktai, kiek.mūsų laikais pristeig- 
ta visokių pasilinksminimo vietų. 

Tiesa, dabar pristatyta daugybės teatrų, rengiama 
miestuose šimtai ir tukstančiai koncertų, pristatyta šim- 
tai tukstančių gėrimo vietų ir t. t. 

Bet visa tai ir parodo dar labiau, kad - žmonijai 
truksta gryno linksmumo, kad ją vargina kažkoks nu- 
liudimas, nepasitenkinimas, kuriuos ji nori paskan- 
dinti arba svaiginančiuose gėrimuose, arba pataikau- 
dama savo kuno geiduliams. : 

Kaip nedaug bėra tokių prakilnaus budo žmo- 
nių, kurie su pamėgimu žiurėtų ir džiaugtųsi gamtos 
gražybėmis: žaliuojančiais miškais, žydinčiomis ir kve- 
piančiomis pievomis, - siubuojančiais, lygu auksintais 
rugiais ir t. t. 

Mažai tėra ir kitokių, kuriems betiktų dori ir gra- 
žus pasilinksminimai. Žaidimas padorių žaislų, daina- 
vimas gražių tautiškų „dainų. sukeliančių meilę tėvy- 
nės, tai tartum einą iš mados. 

Linksmumas ir džiaugsmas teikalingi yra ypač 
jaunimui. Kaip žolelė be saulės, taip jaunimas be 
džiaugsmo negali buti. Bet negalime pasakyti, kad ir 
čia butų viskas tvarkoje. Pažvelgę pamatysime, kad 
musų jaunimo pasilinksminimai dažniausiai yra nakti- 
nės vakaruškos, arba kiti pasilinksminimai, Bra nuo 
vakaruškų vargiai tesiskiria. 

Tokie pasilinksminimai sugadina ir pažemina 
žmogų pačioje jo gyvenimo pradžioje. Delto jie yra 
pasmerktini. Gerai daro tie tėvai, kurie savo vaikų 
neleidžia į tokias bjaurias suėigas. Dar labiau reikia 
drausti nuo šlykščių vakaruškų mažus vaikus, kad 
jie, prisižiurėję biaurumams, neišaugtų į didžius iš- 
tvirkėlius, skleidžiančius aplink tik supuvimą ir nelaimę. 

Jaunimo susirinkimai turi buti dienomis, tyrame 
ore, 0 ne kokiuose tamsiuose užkampiuose, - į tuos 
susirinkimus reikia įvesti padorius žaidimus; 0 juk 
tokių žaidimų yra galybės. Beto įvesti dainavimus 
gražių dainų, sukeliančių prakilnius jausmus. Tokie 
pasilinksminimai yra sveiki, dori ir reikalingi. 

Kad žmonės, nustoję tikėjimo, neberanda laimės, 
tai parodo ir savyžudystės. Juo labiau žmonės šalsta 
tikėjime, tuo skaitlius savyžūdyščių auga. Per pasku- 
tinias penkiasdešimtis metų Vokietijoj  skaitlius nusi- 
žudimų pakilo keturis kartus, tuotarpu šalies gyven- 
tojų skaitlius nepaaugo nei antra tiek, Vienoje Vokie- 
tijoje dabar kas met save nusižudo apie 12 tukstan- 
čių žmonių. Pavėdžiai darosi ir kituose kraštuose, kur 
stipriai platinas bedievystė. 

Nustebęs, paklausi, skaitytojau, delko tiek ne- 
laimingų? Atsakymas nesunkus. Žmonės tai vienur tai 
kitur atsisakė nuo tikėjimo. Tikėjimas gi yra doros 


kų ir jusų pačių. 

pamatas. Nebeturėdami tikėjimo, tie žmonės, jei ne 

visi, tai bent jų dauguma nuslydo ir nuo doros ir nu- 
imzdo ištvirkime. Tuotarpu tikrai laimingu tegali 
uti tik doras žmogus. 

Ir musų krašte žmonių daroma nedovanotina 
klaida. Vaikai auga, lygu miške medžiai. Poterius dar 
šiaip taip-išmokoma, bet kad vaikas geriau suprastų 
savo tikėjimą, mažai kam teateina į galvą. O vaiko 
valios lavinimu beveik nieks ir nesirupina. Delto ir 
išauga vaikai į pikčiurnas, paniurėlius, nesusikalbamus. 
O-juk tėvų pirmoji priedermė yra  išaukėti vaiką į 
dorą žmogų. 

Kaip reikia vaikus auklėti, musų žmonės nemo- 
ka. Nieks jų nepamokė, o mokslas iš dangaus pats 
taippat nenužengė, O juk nemokėdamas skaityti, ne- 
paskaitysi, nemokėdamas arti, gerai nepaarsi, nemokė- 
damas vaikų auklėti, gerai jų neišauklėsi, 

Tėvai, atsiminkite savo svarbiausią priedermę. 
Neduokite bedieviams mokytojams savo vaikų auklėti. 
Nuo gero vaikų išauklėjimo priguli laimė ir jusų vai- 


Dvi Mirtis. 

Toli į pietus nuo musų yra šalis, vadinama Ti- 
rolius. Ta šalis labai kalnuota, augštesnieji kalnai sie- 
kia debesių arba dar augščiau. Žiema tuose kalnuose 
kilsta tokios pugos, kad jų pagautas žmogus esi 
sveiks dingęs. 

Ant nuolaidesniųjų tų kalnų šonų yra pastatyti 
maži nameliai, kuriuose gyvena žmonės. Prie tokių 
namelių privažiuoti jokiu budu negal. Prie jų tegali 
žmonės nuvykti tik pėsti. 


. 

„Viename tarpkalnyje netol Achensee yra mažu- 
tis miestelis. Ten stovi murinė bažnytėlė, o prie jos 
prieš keletą metų gyveno vienas 60 metų senelis 
kunigas, 

Buvo Trijų Karalių vakaras. Trįs Karaliai toje 
bažnytėlėje dideli atlaidai. Nusidirbęs per dieną kuni- 
gas, šį vakarą kiek ankščiau nuėjo gulti, 

Po pietų kalnuose ėmė kilti vėjas. Užvirto visos 
padangės juodai mėlsvais debesimis, pradėjo snigti 
užėjo baisi puga. 

Kunigas jau taisės migti, tik girdi kažkas bel- 
džias į duris. Atsikėlęs jis atidarė duris, ir į vidų 
įėjo jaunas vyras. 

„Tėve dvasiškas, sako svečias, bučiuodamas ku- 
nigo ranką, ateinu ne su malonia naujiena. Šianden 
po pietų netikėtai susirgo Juozapas Kunze. Ji suž 
ėmė liga taip smarkiai, kad jo gyvybė ant plauko be: 
kybo. Kunzienė atbėgo po pietų prie manęs prašy- 
dama, kad parveščiau kunigą, ligonis labai gedaująs“. 

„ „Ar tai tas Kunzė, kurs rašinėdavo į bedievių 
laikraščius, užsipuldinėdavo ant tikėjimo ir sakydavos 
netikįs nei į Dievą, nei į velnią“? — „Tas pats, tėvė: 
dvasiškas, atsakė pasiuntinys, tas pats. Kol sveikas 
buvo, jis labai neapkentė tikėjimo ir ant kunigų ne- 
butus daiktus kalbėjo, o dabar šaukiasi, duokite ku- 
nigą, noriu atlikti išpažintį, nes daug kuo nusidėjau 
Dievui“. 

Kunigas skubinai apsirėdė, liktarną pasiėmė, šv. 
Sakramentą ir išėjo pėsti su vadovu prie to nelaimin- 
go. Ligonis gyveno gan toli nuo bažnyčios. Diena 
neužsnigtu taku reikia eiti „prie jo tris valandas, Ir 
gerame ore tą kaimą pasiekti buvo labai sunkų, Rei- 

kėjo užlipti ant kalno, kurs. beveik debesų siekia, 0 
užlipus. leistis žemyn į antrą kalno pusę pačių be- 
dugnės kraštu. Toje bedugnėje užia nuo kalno Iei- 
sdamos smarkus upelis, kurs paritina ir didelį vos- 


"vos pakeliamą akmenį. Išėjus iš miestelio vėtra buvo 


toki baisi, jog, rodos, žmogų prie žemės priblokš. 
Sniego priversta iki kelių, o tako nei kokio. 

Nežiurint į tai vadovas ir kunigas abu ėjo gana 
greitai, kad beužtikti gyvą tą nelaimingą netikėlį. Taip 
juodu ėjo kokią valandą nejausdamu 'nuovargio. Ei- 
nant toliau ir vieno ir antro kakta apsirasojo prakai- 
tu, pradėjo kibti į juos nuovargis. Kartas nuo karto 
reikėjo apsistoti ir pasilsėti. Taip jie keliavo dar 
rą valandų. Tuotarpu prakaitas varvėjo per akis, 
kojos atsisakė betarnauti, o vėtra duksta vis labiau. 

Užėjus ant kalno pakilo toki audra, jog, rodos, 
žmogų nuo kalno nuneš. Audra pagrobusi sunešė snie- 
go didžiausius vėpučius. Vėjas uždamas užputė liktar- 
ną. Ir kunigas, ir vadovas abu atsirado visai tamsoje. 

Tame sukuryje vadovas pametė takelį, abu įėjo 
į neišeinamus akmenynus. Ir akmenys ir jų tarpuose 
duobės, viskas sniegu užpustyta. Užlipai ant vieno 
akmens, nuo jo nuslydai ir įvirtai į kokią duobę. At- 
sikėlęs lipi toliau, kad vėl įkristi į kitą vėputą. „Taip 
beeidamu abudu visai nusikamavo. 

Įkritęs į vieną duobę kunigas jokiu budu nebe- 
įstengia atsikelti. Iš t0 nuovargio pradėjo juos kan- 
kinti troškimas, kurs paprastai atsiranda tuomet, ka-“ 
da žinogus visų savo spėkų nustoja. Vadovas, atkė- 
lęs kunigą ir paėmęs jį už pažasties, vedė toliau. Taip 
beeidamu juodu netikėtai atrado tą takelį, kurį buvo 
pametusiu. Po valandos jie priėjo mišką. Miške vėt- 


ra sumažėjo, bėt pasidarė taip tamsu, kad nors į akį 
durk.- Tose tamsybėse juodu ėjo dar kokį pusvalan- 
dį. Iki ligonio namų beliko tik du varstai. Bet kuni- 
gas toliau eiti nebeįstengė. Jo nuovargis buvo taip di- 
delis, kad jis pradėjo alpti ir išvirto; gulėdamas snie- 
guose šnibždėjo vos besuprantamu balsu: „Tėve, į 
Tavo rankas atiduodu mano sielą“. Vadovas mėgino 
jį atkelti, bet išvirtusysis buvo visas sudribęs, nebe- 
valdė nei kojomis, nei rankomis. 

Mirtis kunigo buvo nebeišvengiama. Vadovas 
nušarpavo į artimiausius namiukus ieškoti pagalbos. 
Po valandos atėjo su juo du vyru, bet jau rado ku- 
nigą sustingusį. 

*  Tuotarpu ligonis, kunigo nebesulaukdamas, įkri- 
to į beviltį. 

Artinosi nepermaldaujama mirtis, Šį kartą ji bu- 
vo baisi. Tos šalies žmonės tokios mirties dar ne 
buvo matę. Nežmoniškas ligonio išgąstis aiškiai bu- 
“vo matyti jo vaide, balsas persimainė ir susipynė su 
kažkokiu karkuliu. Baimė ir sąžinės išmėtinėjimai su- 
maišė ligoniui protą. Jis pradeda mėtytis po lovą, 
šaukti užkimusiu balsu, kad prašalintų nuo jo kaž- 
kokias šmėklas, kurios apstojusios jo lovą, keikia sa- 
vo draugus, kurie jį išvedė iš kelio. Taip jis kanki- 
nosi patol, kol mirtis - nepribaigė jo nelaimingą gy- 
venimą. 

